Diari Oficial de la Generalitat Valenciana


Sumari del DOGV 3616, del 02-11-1999 (1999/8963)

Resolució d'al·legacions i aprovació definitiva del projecte d'actuació integrada de la Unitat d'Actuació núm. 8.
-----------------------------------------------------------------------------------------------------------------

### Dades del document

Número de DOGV
:   3616

Data del DOGV
:   02-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8963


Organisme emissor
:   Ajuntament d'Aielo de Malferit

Tipus de document
:   Resolució

Resolució d'al·legacions i aprovació definitiva del projecte d'actuació integrada de la Unitat d'Actuació núm. 8. [1999/X8963]
  
El Plenari de l'Ajuntament, en la sessió del dia 7 d'octubre de 1999, adoptà l'acord que es transcriu:
  
«7. UA núm. 8. Resolució d'al·legacions i aprovació definitiva.
  
Atès que el Plenari de l'Ajuntament, en la sessió del dia 6 de maig de 1999, acordà sotmetre a informació pública la documentació que integra el Programa per al Desenvolupament de l'Actuació Integrada de la unitat d'execució núm. 8, juntament amb el projecte de reparcel·lació forçosa i el projecte d'urbanització. Tots els documents anteriors han estat redactats d'ofici per l'Ajuntament.
  
Atès que, en compliment de la Llei Reguladora de l'Activitat Urbanística (LRAU), els documents anteriors han estat sotmesos a informació pública en el DOGV (núm. 3.526, del 28 de juny de 1999); en el diari Levante-EMV (dia 3 de juny de 1999, pàgina 39), tot advertint de la possibilitat de formular al·legacions, proposicions juridicoeconòmiques en competència i presentar alternatives tècniques durant el període d'informació pública. Alhora, s'ha remés avís del contingut de l'edicte al domicili fiscal de les persones que figuren en el cadastre com titulars de drets afectats per l'actuació proposada. S'ha sol·licitat del Registre de la Propietat d'Ontinyent, certificat registral de domini i càrregues simultàniament amb la informació pública.
  
Atès que el programa elaborat conté els documents que preveu l'article 32 de la Llei 6/1994, LRAU, comprensiva dels següents: alternativa tècnica, projecte d'urbanització, projecte de reparcel·lació forçosa amb proposta de quotes d'urbanització i la seua composició.
  
Atès que el Programa per al Desenvolupament de l'Actuació Integrada de la unitat d'execució núm. 8, juntament amb el projecte de reparcel·lació forçosa i el projecte d'urbanització han estat sotmesos a informació pública per acord del Plenari de l'Ajuntament, del dia 6 de maig de 1999.
  
Atès que, durant el termini d'informació pública, s'han presentat les al·legacions següents, totes elles referides al projecte de reparcel·lació forçosa:
  
Formulada pel senyor Angel Sanz Ferri, amb registre d'entrada de data 12 de juliol de 1999.
  
Sol·licita que s'incloga en la seua propietat una parcel·la de 159 m², que confronta amb el camí Cairent, per a la qual cosa acompanya escriptura de propietat i croquis explicatiu, per tal que minve en la part proporcional la quantitat de pessetes a pagar per la diferència d'adjudicació.
  
Formulada per la senyora Ana María Silvestre Llorens, amb registre d'entrada de data 12 de juliol de 1999.
  
Sol·licita:
  
Que es considere de la seua propietat la parcel·la inicial núm. 5, considerada en l'expedient de tramitació del PAI com del seu pare, senyor Francisco Silvestre Martí, per a la qual cosa aporta l'escriptura de donació de data 12 de maig de 1999.
  
Que es tinga en compte la superfície real de la finca transmesa, inferior a la descrita en l'expedient de tramitació (la diferència respon a la part propietat del senyor Angel Sanz Ferri).
  
Que es mantinga la parcel·la adjudicada núm. 5 completa, per a la qual cosa pagarà la diferència per excés d'adjudicació.
  
Formulada per la senyora Vicenta Penadés Giménez, amb registre d'entrada de data 8 de juliol de 1999.
  
Sol·licita:
  
Que la parcel·la inicial núm. 9, de la seua propietat, considerada en l'expedient de tramitació del PAI, disposa d'una superfície real de 400 m², en compte dels 262'35 m², que apareixen com a superfície topogràfica de la parcel·la, per a la qual cosa s'acompanya l'escriptura de propietat, així com un document de delimitació amb parcel·les confrontants, efectuada per l'Ajuntament d'Aielo de Malferit.
  
Formulada per la senyora Josefina Ortiz López, amb registre d'entrada de data 21 de maig de 1999.
  
Sol·licita:
  
Que les parcel·les inicials números 4 i 14, en què s'indica que la titularitat cadastral figura a nom de la senyora María Bernabeu Ferri i del senyor Enrique Vient Bataller, són propietat de la senyora Josefina Ortíz López i fills, per a la qual cosa acompanya fotocòpia de l'escriptura de propietat.
  
Formulada pel senyor Rafael Garrigues Mercader, amb registre d'entrada de data 11 de juny de 1999.
  
Sol·licita:
  
Exposa que considera viciada la valoració de les parcel·les, i no n'està d'acord, i sol·licita com a valoració de repercussió per metre quadrat construït (abans de la urbanització) el de 31.738'53 pessetes.
  
Desenvolupa el seu particular mètode d'obtenció del valor residual, i declara no actualitzat el valor cadastral.
  
Sol·licita el cobrament de les diferències d'adjudicació en base al mòdul de repercussió per l'obtingut, per un import de 2.334.594'85 pessetes.
  
Atès que, per part de l'equip redactor dels projectes, ha estat emés informe respecte a les al·legacions presentades i que tot seguit es transcriu:
  
Resposta a l'al·legació A) formulada pel senyor Angel Sanz Ferri:
  
La propietat de la zona compresa entre la tanca de la parcel·la de la seua propietat front al carrer d'Orient i el camí de Cairent, que en principi s'adjudicà al senyor Francisco Silvestre Martí, ha quedat confirmada per les dues parts, per la qual cosa es dedueix de la parcel·la inicial núm. 5, del senyor Francisco Silvestre Martí, i s'agrupa a la parcel·la inicial núm. 6 del senyor Angel Sanz Ferri.
  
En els casos de discrepància entre el títol i la realitat física de les parcel·les, predomina aquesta última, per la qual cosa, efectuat l'amidament exacte de la parcel·la aportada, suposa en concepte de la part al·legada que se li afegeix la quantitat de 120'02 m².
  
En conseqüència, s'escau:
  
Estimar l'al·legació formulada en la superfície real de la parcel·la descrita, que és de cent vint metres quadrats amb dos decímetres quadrats.
  
Resposta a l'al·legació B) formulada per la senyora Ana María Silvestre Llorens:
  
La propietat de la parcel·la inicial núm. 4, ha estat transmesa per donació amb data de 12 de maig de 1999, amb posterioritat a l'aprovació inicial del PAI, en abril de 1999; això no obstant, no existeix massa inconvenient a reflectir tots els documents a favor de la senyora Ana María Silvestre Llorens, per a la qual cosa hauria d'aportar la deguda inscripció registral al seu favor de la citada parcel·la.
  
En els casos de discrepància entre el títol i la realitat física de les parcel·les, predomina aquesta última, per la qual cosa, efectuat l'amidament exacte de la parcel·la aportada, suposa la quantitat de 311'79 m², en compte dels 378 que es descriuen en l'escriptura. Correspon als 431'81 m² descrits en l'expedient, menys els 120'02 m², que es transmeteren al senyor Angel Sanz Ferri.
  
S'adjudica la mateixa parcel·la adjudicada núm. 5, assignada al seu pare, per la qual cosa s'incrementa proporcionalment la part a compensar econòmicament per excés d'adjudicació.
  
En conseqüència, s'escau:
  
Estimar l'al·legació formulada en tots els apartats, tret de la superfície que es correspon amb l'amidament de la superfície física real.
  
Resposta a l'al·legació C) formulada per la senyora Vicenta Penadés Giménez:
  
La diferència de la propietat de la parcel·la inicial núm. 9, amb l'augment de superfície de 400 €258,33=141,67 m², va en detriment de la parcel·la municipal confrontant, parcel·la inicial núm. 12, la superfície de la qual passarà a disposar de 679,62-141,67=537,95 m².
  
No suposa modificació de les parcel·les adjudicades, i suposa exclusivament un ajust en les diferències econòmiques per compensació de les diferències d'adjudicació.
  
En conseqüència, s'escau:
  
Estimar l'al·legació formulada en tots els apartats.
  
Resposta a l'al·legació D) formulada per la senyora Josefina Ortíz López:
  
La propietat de les parcel·les inicials números 4 i 14, es considerà de la seua propietat a tenor de la documentació aportada.
  
Atenent els límits, que podrien ser tota la finca registral núm. 3 del document de tramitació del PAI, la corresponent finca descrita en les fotocòpies aportades amb el núm. 17, i integrant de les aportades inicials números 3, 4, 14 i 15, es procedeix a subsanar la descripció en l'expedient.
  
En conseqüència, s'escau:
  
Estimar l'al·legació formulada en tots els apartats.
  
Resposta a l'al·legació E) formulada pel senyor Rafael Garrigues Mercader:
  
En l'apartat 7.1.3.4. ?Valor del Sòl Inicial, es considera la valoració de la ponència establerta per la Gerència Cadastral, que obté actualitzada des de 1996 a 1999 el preu del sòl inicial a 3.512'74 pessetes el metre quadrat. En l'apartat esmentat no es considera que la ponència citada haja perdut vigència, ja que l'actual ponència, provinent d'un estudi de mercat de 1993, segueix als efectes de la Gerència Cadastral i, per consegüent, a tots els altres efectes fiscals i de valoració a tenor de la Llei 6/1998, com a vigents. Això no obstant, es procedeix a efectuar una valoració pel procediment del mètode residual, per si s'hagués produït una disparitat molt pronunciada respecte als valors de mercat que propugna la Llei 6/1998 citada.
  
Per a l'obtenció del preu del valor de mercat pel procediment del mètode residual, es consideren els valors dels habitatges de protecció oficial, per ser valors fixos fàcilment contrastables i no subjectes a arbitrarietats en les declaracions de les escriptures en vendes lliures. Aquest tipus d'habitatge existeix a la zona pròxima, concretament 6 VPO al carrer de les Eres s/n, promogudes per l'empresa Promociones y Construcciones Llar Bo, SL, sobre solar de 937'41 m², segons projecte de l'arquitecte, senyor Vicente Palop Llin, data l'1 d'octubre de 1997, i finalitzades recentment. I existeix una altra promoció d'habitatges lliures efectuada per Diacal-2, SL, a l'avinguda de la Diputació núm. 68. S'adjunten valoracions de les promocions esmentades i valor residual del sòl, obtingut segons el procediment de la Gerència Cadastral (Programa CAT) en annex I.
  
Com a concreció del valor de mercat del sòl, existeix un altre referent d'escrupolosa legalitat, com correspon a la venda per subhasta de sòl de propietat municipal. Aquest tipus de vendes produeixen, tal com ha vingut sent exposat per responsables del Ministeri d'Hisenda, a increments del valor del mercat per les condicions d'escassesa i particularitat de les parcel·les objecte de la subhasta, no sent generalment considerades com a valor normal de mercat, sinó superior, pels condicionants descrits. Això no obstant, es consideren els resultats de les parcel·les venudes com a referents per a l'obtenció del valor de mercat. S'adjunta valoració i obtenció del valor de repercussió per metre quadrat edificable de les parcel·les venudes, en annex II.
  
No es consideren adequats els paràmetres descrits en l'al·legació formulada, donat que:
  
- Si que existeix habitatge de protecció oficial a la zona.
  
- Als preus de 110.000 pessetes/m², esmentats en l'Ordre de 14 d'octubre de 1998, s'haurien de considerar els coeficients aplicables a Aielo de Malferit MBR 5, MBC 6, VU 2, establerts en la ponència cadastral, així com altres particularitats de la zona.
  
- No es pot considerar que en les promocions de VPO d'Aielo de Malferit, no són aplicables les taxes, l'escriptura de divisió horitzontal, ni són explicables despeses generals tan reduïdes com 200 PTA/m², tots aquests valors, indicats de manera arbitrària amb l'única finalitat de disminuir els costos artificialment, per a afavorir un augment del valor residual del sòl no conforme amb la realitat del mercat d'Aielo de Malferit.
  
- D'acord amb les referències d'estudis de mercat s'obtenen preus de valor unitari de parcel·la urbanitzada de 13.222 PTA./m² en la promoció lliure i de 1.938 PTA./m² en les VPO, inferiors a la designada en el Programa d'Actuació Integrada de:
  
Conceptes Habitatges lliures Valor parcel·la urbanitzada 13.222,00 PTA/m²s Repercussió m² edificables (Edif. mitjana sector= 2,696 m² sostre/m² solar) 4.904,30 PTA/m²t A deduir cost urbanització -4.194,73 PTA/m²t Total repercussió per m² edificable 709,57 PTA/m²t Valor sòl inicial (1,456 m²t) 1.033,13 PTA/m²s
  
Inferior a les 3.512,74 establertes en el PAI, UA núm. 8.
  
- D'acord amb els valors de mercat obtinguts per referència a les subhastes de parcel·les de l'ajuntament, s'obtenen valors entre 1.797,97 i 2.912,60 pessetes el metro de sòl inicial, inferiors a les 3.512,74 pessetes el metre quadrat estimades en el Programa d'Actuació Integrada.
  
En conseqüència, s'escau:
  
Desestimar l'al·legació formulada en tots els apartats, considerant com a valor del sòl inicial en base a les valoracions dels annexos citats el de 3.512,74 pessetes el metre quadrat.
  
Atès que l'ajuntament ha obtingut la preceptiva cèdula d'urbanització.
  
Atès que l'òrgan competent per a l'aprovació del programa d'actuació integrada i projecte de reparcel·lació forçosa és el Plenari de l'Ajuntament.
  
Atès el dictamen favorable emés per la Comissió Informativa del dia 5 d'octubre de 1999, i la proposta de l'equip redactor que s'indica en l'informe.
  
Sotmesa la proposta a votació, el Plenari de l'Ajuntament, en votació ordinària i per unanimitat dels nou regidors presents, dels onze que de fet i de dret integren la Corporació, que en tot cas representa la majoria absoluta legal, acorda:
  
Primer
  
Optar per la gestió directa per a l'execució de l'actuació integrada de la UA núm. 8.
  
Segon
  
Aprovar definitivament el programa d'actuació integrada de la UA núm. 8 de sòl urbà de les normes subsidiàries de planejament d'Aielo de Malferit, redactat per EA Estudi d'Arquitectura, SL, comprensiu d'alternativa tècnica, projecte d'urbanització i projecte de reparcel·lació forçosa amb proposta de quotes d'urbanització i la seua imposició.
  
Tercer
  
Estimar les al·legacions formulades pel senyor Angel Sanz Ferri, senyora Ana María Silvestre Llorens, senyora Vicenta Penadés Giménez i senyora Josefina Ortiz López, en base a l'informe de l'equip redactor. Desestimar les al·legacions formulades pel senyor Rafael Garrigues Mercader, en base a l'informe de l'equip redactor i aprovar definitivament el projecte de reparcel·lació forçosa que incorpora les rectificacions conseqüència de l'acceptació de les al·legacions que s'han referenciat.
  
L'aprovació de la reparcel·lació forçosa produeix els efectes prevists i que estan inclosos en els articles 167 a 170 del RDL 1/1992.
  
Quart
  
Notificar personalment i individual, a tots els propietaris i persones interessades que han comparegut en l'expedient. L'aprovació de la reparcel·lació es publicarà en el BOP, en el DOGV, en un diari de difusió a la localitat i al tauler d'edictes de l'Ajuntament.
  
Cinquè
  
Estendre diligència d'aprovació definitiva per la Secretaria de la Corporació sobre la documentació del programa.
  
Sisè
  
Remetre còpia del programa a la COPUT.
  
Setè
  
Ordenar la publicació d'aquest acord en el BOP de València.
  
Vuitè
  
Facultar l'alcalde per tal que, en nom de la corporació, intervinga en l'acord d'aprovació definitiva de la reparcel·lació forçosa i sol·licite a la registradora de la Propietat d'Ontinyent que procedisca a la seua inscripció, amb protocolització prèvia davant de notari, i realitze les actuacions necessàries per a l'execució d'aquest acord».
  
Contra l'acord transcrit anteriorment, que esgota la via administrativa, podrà interposar-se, potestativament, recurs de reposició en el termini d'un mes des de la notificació, davant del Plenari de l'Ajuntament o l'òrgan jurisdiccional contenciós administratiu competent, de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactada amb les modificacions establertes en la Llei 4/1999.